गैरहाजिर रहने वाले आईटीआई के छात्रों को नहीं मिलेंगे रोलनंबर
औद्योगिक प्रशिक्षण विभाग ने परीक्षाओं की तैयारियां शुरू कर दी हैं। इस संबंध में सभी आईटीआई के मुखियाओं को निर्देश जारी कर दिए गए हैं आैर क्राफ्ट्समैन टैनिंग स्कीम की परीक्षा की डेटशीट भी जारी कर दी गई है। उक्त परीक्षाएं फरवरी 2016 में होनी है। गैरहाजिर रहने वाले विद्यार्थियों को परीक्षा में बैठने नहीं दिया जाएगा। इसलिए कक्षाओं में हाजिर और गैरहाजिर रहने वाले विद्यार्थियों का डाटा तैयार किया जा रहा है।
जनवरी और फरवरी माह में आईटीआई की परीक्षाएं शुरू होंगी। इन परीक्षाओं को लेकर अभी से विभाग ने तैयारियां शुरू कर दी है। फरवरी में होने वाली परीक्षाओं की डेटशीट जारी कर दी है और विद्यार्थियों को भी नियमित रूप से कक्षाएं लगाने के लिए कहा जा रहा है। एससीवीटी प्रथम, द्वितीय, चतुर्थ सेमेस्टर और कन्वेक्शन पैटर्न परीक्षाएं फरवरी में होनी हैं। इनके लिए 22 फरवरी से 14 मार्च तक का समय निर्धारित किया गया है।
औद्योगिक प्रशिक्षण विभाग के महानिदेशक की ओर से प्रदेश के सभी आईटीआई मुखियाओं को पत्र भेजा गया है। पत्र में कहा गया है कि परीक्षाओं का समय प्रात: 9 बजे और 9:30 बजे रहेगा। इसके अलावा सायंकालीन सत्र में 2:30 बजे परीक्षाएं होंगी। प्रायोगिक परीक्षा के दौरान दोपहर 2 बजे से 2:30 बजे तक लंच ब्रेक होगा। पत्र में निर्देश जारी किए गए हैं कि सभी छात्र प्रतिदिन परीक्षा शुरू होने से 45 मिनट पहले परीक्षा हाल में पहुंचेंगे और नियुक्त परीक्षा स्टाफ सभी छात्रों को 30 मिनट पहले ओएमआर शीट देंगे।
विद्यार्थियों का डाटा तैयार करने के आदेश
विभागके निर्देश हैं कि जो छात्र नियमित रूप से कक्षाएं नहीं लेते उन्हें परीक्षा में बैठने नहीं दिया जाए। इसलिए सभी संस्थानों को कहा गया है कि वे अपने-अपने संस्थान में विद्यार्थियों का डाटा तैयार करें। जो छात्र गैरहाजिर रहते हैं उन्हें रोल नंबर जारी नहीं किए जाएं।
हमारी तैयारियां पूरी हैं
^परीक्षाको लेकर विभाग की ओर से निर्देश जारी हुए हैं। डेटशीट भी जारी कर दी गई है। वैसे परीक्षा को लेकर हमारी तैयारियां पूरी हैं। समय पर सभी विद्यार्थियों की परीक्षाएं शांतिपूर्ण ढंग से आयोजित की जाएंगी।\\\'\\\' लालचंदरेवाड़िया, प्रिंसिपल, आईटीआई, सिरसा
hin_Deva hin_Deva hin_Deva hin_Deva hin_Deva hin_Deva hin_Deva hin_Deva